钦定古今图书集成/理学汇编/字学典/第098卷 > 纪僧真
## 钦定古今图书集成/理学汇编/字学典/第098卷 > 纪僧真

按《南齐书》本传纪，僧真，丹阳建康人也。事太祖，以闲
书题，令答远近书疏。初，上在领军府，令僧真学上手
迹下名，至是观之，笑曰：“我亦不能别也。”淮阴治城得
古锡𫓧，大数尺，下有篆文，莫能识者。僧真曰：“何须辩
此文字？此自久远之物，九锡之征也。”封新阳县男。建
武元年，除游击将军，兼司农。